Efteling

Efteling é un parque temático dos Países Baixos. O parque está situado en Kaatsheuvel, no concello de Loon op Zand , na provincia holandesa de Brabante do Norte, veciño á cidade de Tilburg. É o parque de maior tamaño do país cun total de 72 hectáreas construídas e 62 atraccións en activo. Efteling sitúase como o terceiro parque máis visitado en Europa, só por detrás do primeiro en número de asistencia Disneyland Paris e o segundo, o alemán Europa-Park.

Efteling foi inaugurado en 1935 coa apertura dun parque deportivo e de sendeirismo. Despois de que o proxecto permanecese inactivo durante os anos da guerra, o Stichting Natuurpark de Efteling (Fundación do Parque Natural de Efteling) creouse en 1950 para dirixir o crecemento e futuras expansións do parque, aínda conceptualizado como un parque de descanso e natural. O comité directivo do parque estaba formado naquel entón polo alcalde de Loon op Zand, R.J. van der Heijden, o cineasta Peter Reijnders e o deseñador Anton Pieck (1895-1987). A fundación recibiu o nome dunha granxa local do século XVI chamada Ersteling. Despois de que en 1950 se cavase un estanque, que aínda existe e ao que poden acceder os visitantes no parque actual, e en 1951 se construíse unha casa de té tematizada, Efteling xa como parque de atraccións abriu o 31 de maio de 1952, data que hoxe o parque considera a súa data oficial de fundación. .

 Áreas temáticas 
Inicialmente Efteling presentou aos seus visitantes catro áreas temáticas divididas nos catro puntos cardinais, no entanto tras unha reestruturación do ano 1990, engadíronselle tematizacións a cada área pivotando sobre o concepto artístico de Anton Pieck ,o Sprookjesbos, de ser un gran bosque de fadas : a Norte pasou a ser Reizenrijk; Oeste, Marerijk; Leste, Ruigrijk; e Sur, Anderrijk. En 2017, coa apertura de Symbolica, toda a zona de acceso e o paseo principal do parque ata Symbolica, con esta incluída, pasou a formar a súa propia área temática, Fantasierijk.

  Reizenrijk (Reino das Viaxes)
Inclúe a atracción Carnaval Festival, no que o visitante viaxa por áreas tematizadas de 7 países diferentes.

 Marerijk (Reino das Fadas)
O Bosque das Fadas ocupa o centro desta área temática, na que se poden visitar animatrónicos e decoracións de máis dunha trintena de contos de fantasía clásicos como A sereíña, A vendedora de mistos, O traxe novo do emperador, O príncipe ra, O lobo e os sete cabuxos ou Rumpelstiltskin.

Ruigrijk (Reino das Aventuras)
Área coas montañas rusas máis rápidas coma a Double-Loop Python (inaugurada en 1981)

Anderrijk (O Outro Reino)
Área adicada a atraccións con temáticas de culturas non occidentais como a Dark Ride acuática Fata Morgana-As mil e unha noites con máis de 140 animatrónicos inaugurada en 1986 ou Piraña

Fantasierijk (Reino da Fantasía)
Buatizada tras a inauguración de Symbolica: Palace of Fantasy.

 Baron 1898 
miniatura|Baron 1898, montaña rusa do tivo Dive Coaster, antes da caída de 90 graos de pendente.
Baron 1898 é unha montaña rusa do tipo Dive Coaster (caracterizada por ter unha baixada de 90 graos de inclinación) producida polo fabricante suízo Bolliger & Mabillard , está situada na área de entrada en Ruigrijk. Inaugurouse o 1 de xullo de 2015. A banda sonora da montaña rusa foi creada pola Orquestra Filharmónica de Bruxelas.

Os visitantes asumen o papel dos empregados de Hooghmoed, empresa mineira familiar; a cola comeza cun pre-show onde se cruza unha ponte de ferro sobre un regato real ata as oficinas centrais e os cuarteis da mina, onde os hóspedes terán unha audiencia co ferreño Barón que, mediante unha aplicación de proxeccións e animatrónica, ofrecerá aos visitantes unha breve charla sobre seguridade, antes de advertirlles severamente que non crean na lenda da "Witte Wieven". Os hóspedes pasarán da oficina á tenda de maquinaria e mantemento da mina para abordar os coches especiais da mina. É entón cando os espíritos das "Mulleres sabias" atacan de súpeto os vagóns da montaña rusa; este efecto conséguese mediante a tecnoloxía de proxección e os animatrónicos (as pantasmas proxectadas voan sobre cabezas de xinetes, e varios tubos parecen estourar). Despois duns segundos, o vagón do tren cae 37,5 metros no devandito pozo cheo de fume e sae executando un xiro Immelmann sobre os raís. Os pilotos entran nunha curva na que se acada zero g antes de viaxar por unha hélice de 360° de ritmo rápido, seguidos por un pequeno bunnyhop. Segue o freo final, que conduce á zona de almacenamento de equipos do complexo mineiro onde desembarcan os visitantes.

O corredor de saída segue tematizado e conduce a un café chamado a Melkhuisje (literalmente a leiteira). Isto débese a unha tradición na que os mineiros normalmente tomaban un vaso de leite despois de horas de traballo nas minas.

A pista de Baron 1898 foi fabricada nos Estados Unidos, mentres que a súa réplica do pozo da mina foi producida en Hungría..

 Symbolica 
miniatura|Vagóns de tecnoloxía trackless en Symbolica

Symbolica é unha Dark Ride con tecnoloxía trackless, isto é os vagóns dos visitantes móvense libremente sobre o interior dos salóns, sen vías ou raís fixos para o seu percorrido. A atracción baséase nas aventuras dentro do Castelo que vive a mascota do parque Pardoes, un mago do planeta Symbolica. Cun custo de 35 millóns de euros, esta é a atracción máis cara da historia do parque e a atracción de parque temático máis cara de todo Benelux. A atracción construíuse no medio do parque no Paseo de Entrada de Pardoes na zona temática do Reino de Fantasía durante o ano 2016. Esta área tivo que ser completamente reconstruída para dar cabida ao castelo da Dark Ride, como a rotonda Brink, que tivo que ser demolida.

 Galería de imaxes 

 Notas 

Categoría:Países Baixos
Categoría:Parques temáticos